2003/377/EY: Komission päätös, tehty 22 päivänä toukokuuta 2003, Newcastlen tautiin liittyvistä suojatoimenpiteistä Amerikan yhdysvalloissa tehdyn neuvoston päätöksen 2003/67/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 1636)



Virallinen lehti nro L 130 , 27/05/2003 s. 0025 - 0026



Komission päätös, tehty 22 päivänä toukokuuta 2003, Newcastlen tautiin liittyvistä suojatoimenpiteistä Amerikan yhdysvalloissa tehdyn neuvoston päätöksen 2003/67/EY muuttamisesta (tiedoksiannettu numerolla K(2003) 1636) (ETA:n kannalta merkityksellinen teksti) (2003/377/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna direktiivillä 96/43/EY(3), ja erityisesti sen 18 artiklan 1 kohdan, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(4), sellaisena kuin se on viimeksi muutettuna direktiivillä 1999/89/EY(5), ja erityisesti sen 11 artiklan 1 kohdan, 12 artiklan 2 kohdan, 14 artiklan 1 kohdan ja 14 a artiklan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(6), sellaisena kuin se on viimeksi muutettuna komission päätöksellä 2003/42/EY(7), ja erityisesti sen 10 artiklan 3 kohdan, sekä katsoo seuraavaa: (1) Kun Newcastlen taudin esiintyminen lokakuussa 2002 tietyissä Amerikan yhdysvaltojen läntisissä osissa oli vahvistettu, tehtiin Newcastlen tautiin liittyvistä suojatoimenpiteistä Amerikan yhdysvalloissa sekä poikkeuksen tekemisestä komission päätöksiin 94/984/EY, 96/482/EY, 97/221/EY, 2000/572/EY, 2000/585/EY, 2000/609/EY ja 2001/751/EY 28 päivänä tammikuuta 2003 neuvoston päätös 2003/67/EY(8) yhteisön suojaamiseksi riskeiltä, joita liittyy elävän siipikarjan ja siipikarjanlihan tuontiin Kalifornian, Nevadan ja Arizonan osavaltioista. (2) Amerikan yhdysvaltojen eläinlääkintäviranomaiset ilmoittivat komissiolle 11 päivänä huhtikuuta 2003, että Newcastlen tautitapaus oli todettu Texasin osavaltiossa lähellä New Mexicon osavaltion rajaa. Hätätoimenpiteitä on toteutettu useissa kyseisten osavaltioiden piirikunnissa. (3) Texasissa ja New Mexicossa toteutetut toimenpiteet vastaavat Kaliforniassa, Nevadassa ja Arizonassa jo toteutettuja toimenpiteitä. (4) Päätös 2003/67/EY olisi näin ollen muutettava, jotta tartunta-alueiksi todetut Texasin ja New Mexicon piirikunnat voitaisiin lisätä kyseisen päätöksen liitteeseen. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2003/67/EY seuraavasti: 1) Korvataan liite tämän päätöksen liitteellä. 2) Korvataan 6 artiklassa oleva päivämäärä "1 päivään kesäkuuta 2003" ilmaisulla "1 päivään elokuuta 2003". 2 artikla Jäsenvaltioiden on muutettava toimenpiteet, joita sovelletaan päätöksen 2003/67/EY 1 artiklan 1 kohdassa tarkoitettujen tuotteiden tuontiin Amerikan yhdysvalloista, tämän päätöksen mukaisiksi ja tiedotettava toteutetuista toimenpiteistä viipymättä asianmukaisella tavalla. Niiden on ilmoitettava tästä komissiolle viipymättä. 3 artikla Tätä päätöstä sovelletaan 30 päivästä toukokuuta 2003. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä toukokuuta 2003. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 268, 24.9.1991, s. 56. (3) EYVL L 162, 1.7.1996, s. 1. (4) EYVL L 268, 24.9.1991, s. 35. (5) EYVL L 300, 23.11.1999, s. 17. (6) EYVL L 62, 15.3.1993, s. 49. (7) EYVL L 13, 18.1.2003, s. 24. (8) EYVL L 26, 31.1.2003, s. 48. LIITE US-1: Amerikan yhdysvallat seuraavia osavaltioita lukuun ottamatta: - Kalifornia - Nevada - Arizona - Texas: El Pason ja Hudspethin piirikunnat - New Mexico: Doña Anan, Lunan ja Oteron piirikunnat.